Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10701

b) a rendelkezésre álló érvényes időjárás tájékoztatások azt jelzik, hogy az érkezés számított időpontja előtt és után két – két órával a következő időjárási körülmények állnak fenn: 1) a felhőalap legalább 300 méterrel (1000 láb) magasabb, mint a műszeres megközelítési eljáráshoz előírt minimum érték; és 2) a látástávolság legalább 5.5 km vagy 4 km-el több, mint az eljáráshoz tartozó legalacsonyabb érték. 4.6.3 Repülőtér üzemeltetési minimum 4.6.3.1 A repülést ne folytassák a tervezett leszállási repülőtér felé csak abban az esetben, ha a rendelkezésre álló legújabb tájékoztatások azt jelzik, hogy az érkezés várható időpontjában az adott vagy legalább egy célállomás kitérő repülőtéren az időjárási körülmények a meghatározott repülőtér üzemeltetési minimum értéknek megfelelőek vagy ennél jobbak lesznek. 4.6.3.2 A precíziós megközelítés esetében a műszeres megközelítést ne folytassák a külső marker adó (OM) navigációs ponton túl vagy nem precíziós megközelítés esetében a repülőtér feletti 300 méter (1000 láb) magasság alatt, kivéve ha a jelentett látástávolság vagy a meghatározó futópályamenti látástávolság érték (RVR) a megállapított minimum felett van. 4.6.3.3 Amennyiben precíziós megközelítés esetében a külső marker adó (OM) navigációs pont átrepülése után vagy nem precíziós megközelítés esetében a repülőtér feletti 300 méter (1000 láb) magasság alá történő süllyedésnél a jelentett látástávolság vagy a meghatározó futópályamenti látástávolság érték a megállapított minimum alá csökken, a megközelítés az elhatározási vagy a legalacsonyabb süllyedési2 elhatározási magasság DA/H – sűllyedési magasság MDA/H 2 magasságig folytatható. A repülőgép semmi esetre se folytassa a leszálláshoz történő megközelítését bármely repülőtérre azon a meghatározott ponton túl, amely után a repülőtérre megállapított repülőtér üzemeltetési minimum értéket megsértené. Megjegyzés: A meghatározó futópályamenti látástávolság érték az egy vagy több mérési helyről (földetérési terület, futópálya középpont, megállási terület) jelentett RVR értékeket jelenti, amelyeket az üzemeltetési minimum érték teljesítésének megállapítására használnak. Ahol RVR értéket alkalmaznak, a meghatározó futópályamenti látástávolság érték a földetérési területre vonatkozó RVR, kivéve ha a helyi előírások mást nem határoznak meg. 4.6.4 Repülés jegesedés körülményei között Ismert vagy várható jegesedés körülményei között a repülést ne kezdjék meg csak abban az esetben, ha a repülőgép ilyen körülmények közötti üzemelésre van jogosítva és felszerelve. 4.7 Célállomás kitérő repülőterek A műszerrepülési szabályok szerint tervezett repülés esetében válasszanak ki és a repülési terven határozzanak meg legalább egy célállomás kitérő repülőteret, kivéve ha:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes